نوٹرے ڈیم کیتھیڈرل آتشزدگی

15 اپریل 2019ء کی شام چھ بج کر پچاس منٹ کے لگ بھگ فرانس کے شہر پیرس میں واقع نوٹرے ڈیم کیتھیڈرل کی چھت کے تلے اچانک آگ بھڑک اٹھی۔ اس کلیسا کی تاریخی اہمیت کے پیش نظر اس حادثے کی خبر فورا ہی دنیا بھر میں پھیل گئی۔ ابتک اس آتش زدگی کی وجوہات کا تعین نہیں کیا جا سکا البتہ خدشہ ظاہر کیا جا رہا ہے کہ کلیسا کی تزئین و تعمیر نو کے دوران میں کسی وجہ سے یہ حادثہ پیش آیا ہوگا۔ کسی جانی نقصان کی بھی فی الحال کوئی اطلاع نہیں ہے۔ اس حادثے کی وجہ سے کلیسا کی چھت اور مینار زمین بوس ہو گئے اور اندرونی نقش و نگار و آرائش کو شدید ترین نقصان پہنچا۔

 اہمیت 
کلیسائے نوٹرے ڈیم فرانس کا مقبول اور معروف ترین مقام زیارت ہے اور دنیا بھر سے سالانہ 13 ملین سے زائد زائر یہاں آتے ہیں۔نوٹرے ڈیم کیتھیڈرل ایک مدت تک یورپ کے مقدس اور اہم ترین کلیساؤں میں شمار رہا۔یہ گوتھک طرز تعمیر کے ان شاہکاروں میں شمار ہوتا ہے جن کی تزئین و آرائش اندرونی و بیرونی اپنی مثال ہے اور سینکڑوں سنگی و چوبی مجسمے اس کے درون و بیرون ایستادہ ہیں۔
 حادثہ 
غروب آفتاب کے قریب کلیسا کی آٹھ سو سالہ پرانی چھت میں آگ بھڑکی اور دیکھتے ہی دیکھتے پوری چھت کو لپیٹ میں لے کر خاکستر کر دیا۔

 نگار خانہ 

 حوالہ جات 

زمرہ:مسیحیت میں 2019ء
زمرہ:کامنز زمرہ جس کا ربط ویکی ڈیٹا پر ہے
زمرہ:2019ء میں آتشزدگیاں
زمرہ:پیرس کا چوتھا آرونڈسمینٹ
زمرہ:نوٹرے ڈیم کیتھیڈرل
زمرہ:پیرس میں آتش زدگیاں
زمرہ:تباہ شدہ گرجا گھر
زمرہ:اکیسویں صدی میں آفات
زمرہ:فرانس میں 2019ء
زمرہ:آتش زدگیاں
زمرہ:پیرس میں اکیسویں صدی
زمرہ:پیرس میں 2010ء کی دہائی